มหาวิทยาลัยศรีปทุม
มหาวิทยาลัยศรีปทุม เดิมชื่อวิทยาลัยไทยสุริยะ ก่อนได้รับพระราชทานนามใหม่จากสมเด็จพระศรีนครินทราบรมราชชนนี เป็นสถาบันอุดมศึกษาเอกชน 1 ใน 5 แห่งแรกในประเทศไทยสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยธุรกิจบัณฑิตย์ และวิทยาลัยพัฒนา[1] ปัจจุบันมหาวิทยาลัยศรีปทุมตั้งอยู่ที่เขตจตุจักร กรุงเทพมหานคร และมีวิทยาเขตที่จังหวัดชลบุรี และจังหวัดขอนแก่น[2]
วิทยาลัยไทยสุริยะ ก่อตั้งขึ้นเมื่อวันที่ 28 พฤษภาคม 2513 เป็น 1 ใน 5 สถาบันอุดมศึกษาเอกชนแห่งแรก ๆ ที่จัดตั้งขึ้นในประเทศไทย โดย ดร.สุข พุคยาภรณ์
ต่อมาเมื่อวันที่ 4 มกราคม 2515 วิทยาลัยไทยสุริยะ ได้รับพระราชทานนามใหม่จากสมเด็จพระศรีนครินทราบรมราชชนนีเป็น “วิทยาลัยศรีปทุม” (กระทรวงศึกษาธิการได้อนุญาตให้แก้ไขเปลี่ยนแปลงเป็นชื่อวิทยาลัยศรีปทุม เมื่อวันที่ 31 มกราคม 2515) และพระราชทานความหมายว่า "เป็นบ่อเกิดแห่งวิชาที่เบิกบานเช่นดอกบัว" พร้อมทั้งได้เสด็จพระราชดำเนินเปิดป้ายนาม "ศรีปทุม" และพระราชทานปริญญาบัตร อนุปริญญา และประกาศนียบัตรแก่ผู้สำเร็จการศึกษารุ่นที่1,2และ 3
ทบวงมหาวิทยาลัยได้อนุมัติให้เปลี่ยนประเภทเป็น “มหาวิทยาลัยศรีปทุม” เมื่อวันที่ 6 พฤศจิกายน 2530
มหาวิทยาลัยฯ ได้ขยายวิทยาเขตออกไปในปีการศึกษา 2530 โดยได้จัดตั้งวิทยาเขตที่สมบูรณ์แบบเป็นครั้งแรกที่จังหวัดชลบุรี ซึ่งได้รับพระมหากรุณาธิคุณจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดำเนินเป็นประธานในพิธีเปิดมหาวิทยาลัยศรีปทุม วิทยาเขตชลบุรี เมื่อวันที่ 19 กรกฎาคม พ.ศ. 2530
ในปี พ.ศ. 2537 มหาวิทยาลัยศรีปทุมขออนุมัติทบวงมหาวิทยาลัย (ในขณะนั้น) จัดตั้งมหาวิทยาลัยศรีปทุม วิทยาคารพญาไท เปิดสอนในหลักสูตรระดับบัณฑิตศึกษาเพื่อพัฒนานักบริหาร โดยเปิดสอนครั้งแรก ณ อาคารเอ็กซิม (อาคารบุญผ่องเดิม) ถนนพหลโยธิน เขตพญาไท ต่อมาได้ย้ายสำนักงานมาเปิด ณ อาคารเอสเอ็มทาวเวอร์ ชั้น 17 และชั้น 20 ถนนพหลโยธิน เขตพญาไท เพื่อเปิดสอนหลักสูตรระดับบัณฑิตศึกษาสำหรับนักบริหาร (ปัจจุบันไม่มีการสอนที่วิทยาคารพญาไทแล้ว)
ในปี พ.ศ. 2556 มหาวิทยาลัยศรีปทุม ได้ขยายการเรียนการสอนไปยังจังหวัดขอนแก่น ภายใต้ชื่อ มหาวิทยาลัยศรีปทุม วิทยาเขตขอนแก่น เมื่อวันที่ 18 มิถุนายน พ.ศ. 2556
ตราสัญลักษณ์ประจำมหาวิทยาลัย ใช้ภายในมหาวิทยาลัย เช่นเอกสารสำคัญ เป็นเครื่องหมายบนชุดนักศึกษาและบนชุดครุยวิทยฐานะ เครื่องหมายประจำมหาวิทยาลัย ใช้เป็นเครื่องหมายในการสื่อสารที่เป็นแบบเดียวกันทั้งมหาวิทยาลัย เพื่อให้นักศึกษา บุคลากร ตลอดจนประชาชนทั่วไปสามารถจดจำและมีความน่าเชื่อถือต่อองค์กร ธงประจำมหาวิทยาลัย ตราครบรอบ47ปีมหาวิทยาลัยศรีปทุม
สมเด็จพระศรีนครินทราบรมราชชนนีทรงพระราชทานนาม “ศรีปทุม” แก่มหาวิทยาลัยแห่งนี้ พร้อมความหมายว่า “เป็นบ่อเกิดแห่งวิชาที่เบิกบาน เช่นดอกบัว” ดังนั้น ดอกบัวหลวงสีชมพูจึงเป็นสัญลักษณ์แทนนามศรีปทุม มีลักษณะเป็นรูปหกเหลี่ยม มีรูปดอกบัวอยู่ภายใน มีความหมายดังนี้
ดอกบัว 3 กลีบ หมายถึง ความเป็นผู้มีปัญญาธรรม สามัคคีธรรม และ คารวะธรรม คือ มีความรู้หรือปัญญา มีความเชี่ยวชาญ ในการประกอบวิชาชีพ และรู้จักปรับตนให้เป็นคนที่มีความเบิกบาน มีน้ำใจไมตรีในการดำเนินชีวิต รูปหกเหลี่ยม หมายถึง ทิศทั้งหกในพระพุทธศาสนา ที่หมายถึงผู้มีพระคุณและผู้ที่เข้ามามีความเกี่ยวข้องผู้พันในชีวิต ซึ่งก็คือ ความเป็นผู้มีคุณธรรม
มหาวิทยาลัยศรีปทุมเปิดดำเนินการสอนใน 3 แห่ง ได้แก่
มหาวิทยาลัยศรีปทุม วิทยาเขตบางเขน มหาวิทยาลัยศรีปทุม วิทยาเขตชลบุรี มหาวิทยาลัยศรีปทุม วิทยาเขตขอนแก่น
วิทยาเขตบางเขน เลขที่ 2410/2 ถนนพหลโยธิน แขวงเสนานิคม เขตจตุจักร กรุงเทพมหานคร 10900 วิทยาเขตชลบุรี เลขที่ 79 ถนนบางนา-ตราด ตำบลคลองตำหรุ อำเภอเมืองชลบุรี จังหวัดชลบุรี 20000 วิทยาเขตขอนแก่น เลขที่ 182/12 ถนนศรีจันทร์ ตำบลในเมือง อำเภอเมืองขอนแก่น จังหวัดขอนแก่น 40000
คณะดิจิทัลมีเดีย คณะเทคโนโลยีสารสนเทศ คณะนิติศาสตร์ คณะนิเทศศาสตร์ คณะบริหารธุรกิจ
คณะบัญชี คณะวิศวกรรมศาสตร์ คณะศิลปศาสตร์ คณะสถาปัตยกรรมศาสตร์ คณะสหวิทยาการเทคโนโลยีและนวัตกรรม
วิทยาลัยการท่องเที่ยวและการบริการ วิทยาลัยการบินและคมนาคม วิทยาลัยนานาชาติศรีปทุม
วิทยาลัยบัณฑิตศึกษาด้านการจัดการ วิทยาลัยโลจิสติกส์และซัพพลายเชน
วิทยาลัยการแพทย์แผนตะวันออก (เคยมีแผนจะเปิดสอน) คณะเศรษฐศาสตร์ (เปลี่ยนสถานะเป็นศูนย์วิจัยเศรษฐศาสตร์ธุรกิจ)
มหาวิทยาลัยศรีปทุมเป็นมหาวิทยาลัยเพียงแห่งเดียวในประเทศไทย ที่แยกพิธีสำเร็จการศึกษาออกเป็น 3 ส่วน แบ่งเป็น
พิธีประทานปริญญาบัตรสำหรับผู้สำเร็จการศึกษาระดับมหาบัณฑิตและดุษฎีบัณฑิต พิธีประสาทปริญญาบัตรสำหรับผู้สำเร็จการศึกษาระดับบัณฑิต (วิทยาเขตบางเขนและวิทยาเขตขอนแก่น) พิธีประสาทปริญญาบัตรสำหรับผู้สำเร็จการศึกษาระดับบัณฑิต (วิทยาเขตชลบุรี)
หมายเหตุ สถานที่และประธานในพิธี อาจมีการเปลี่ยนแปลง
ภาพบัณฑิตหลักสูตรศิลปกรรมศาสตรบัณฑิต คณะดิจิทัลมีเดีย ปีการศึกษา 2558
กลุ่มงานมาตรฐานและบริการศึกษา สำนักงานวิชาการ สำนักงานทะเบียน สำนักงานวิเทศสัมพันธ์ ศูนย์สนับสนุนและพัฒนาการเรียนการสอน
กลุ่มงานกิจการนักศึกษา กลุ่มงานกิจการนักศึกษา ศูนย์กิจกรรมพัฒนานักศึกษาและชุมชนสัมพันธ์ สำนักงานการกีฬา ศูนย์ศิลปวัฒนธรรม ศูนย์สุขภาวะ
สำนักหรือหน่วยงานที่เทียบเท่าคณะ สำนักวิชาศึกษาทั่วไป สถาบันภาษาและวัฒนธรรมนานาชาติศรีปทุม (SIILC) สำนักการจัดการศึกษาออนไลน์ University Social Responsibility
กลุ่มงานวิจัยและบริการวิชาการ ศูนย์ส่งเสริมและพัฒนางานวิจัย สำนักหอสมุด ศูนย์การศึกษาต่อเนื่องนานาชาติ
หน่วยงานบริการวิชาแก่บุคคลภายนอก สถาบันวิทยาการสารสนเทศ ศูนย์บ่มเพาะธุรกิจ ศูนย์วิจัยเศรษฐศาสตร์ธุรกิจ ศูนย์ศึกษาและวิจัยกฎหมายพาณิชย์ ศูนย์วิทยบริการ ศูนย์การศึกษาต่อเนื่องนานาชาติ สถาบันวิทยาการโซ่อุปทาน ศูนย์ความเป็นเลิศ คณะนิติศาสตร์ ศูนย์บริการ คณะบริหารธุรกิจ ศูนย์วิจัยเศรษฐศาสตร์ธุรกิจ ศูนย์บริการ คณะวิศวกรรมศาสตร์ ศูนย์บริการ คณะเทคโนโลยีสารสนเทศ ศูนย์บริการ คณะดิจิทัลมีเดีย ศูนย์บริการ คณะนิเทศศาสตร์ คลินิกการแพทย์แผนไทย
กลุ่มอำนวยกลาง สำนักงานสภา สำนักงานอธิการบดี สำนักงานรองอธิการบดี สำนักงานรองอธิการบดี ด้านวิชาการ สำนักงานประกันคุณภาพ สำนักงานบุคคล สำนักงานอาคารและสถานที่ สำนักงานผู้ตรวจสอบ สำนักงานกฎหมาย
กลุ่มงานการคลัง สำนักงานการคลัง สำนักงานพัสดุ ศูนย์หนังสือ
กลุ่มงานบริการเทคโนโลยี ศูนย์เทคโนโลยีสารสนเทศและการสื่อสาร (ICT CENTER) ศูนย์มีเดีย โรงพิมพ์
กลุ่มงานกิจการสัมพันธ์ สำนักงานทุนการศึกษา สำนักงานประชาสัมพันธ์ สำนักงานรับสมัคร ศูนย์สหกิจศึกษา และพัฒนาอาชีพ
หน่วยงานอื่นๆ มูลนิธิมหาวิทยาลัยศรีปทุม
ปี 2018 คว้าอันดับ 1 สถาบันการศึกษาเอกชน และอันดับ9 มหาวิทยาลัยในไทยเว็บไซต์การจัดอันดับสถาบันการศึกษา 4Icu หรือ "Unirank" ประกาศการจัดอันดับสถาบันการศึกษาในประเทศไทย เดือนมกราคม 2018 "Unirank" Top Universities in Thailand 2018 Thai University Ranking [3]
ปี 2017 มหาวิทยาลัยศรีปทุม ถูกจัดเป็นอันดับ1 มหาวิทยาลัยเอกชนในไทย และอันดับ12 มหาวิทยาลัยในไทย ที่ได้รับความนิยมสูงสุดจากการจัดอันดับเว็บไซต์มหาวิทยาลัยโลก โดย UNIRANK และตามด้วยอันดับที่ 2 มหาวิทยาลัยอัสสัมชัญ อันดับที่ 3 มหาวิทยาลัยหัวเฉียวเฉลิมพระเกียรติ อันดับที่ 4 มหาวิทยาลัยหอการค้าไทย และมหาวิทยาลัยกรุงเทพ ตามลำดับ[4]
ปี 2016 การจัดอันดับโดย เว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่างๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่นๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือนมกราคม พ.ศ. 2559 มหาวิทยาลัยศรีปทุม อยู่ในอันดับที่ 4,265 ของโลก อันดับที่ 60 ของมหาวิทยาลัยในประเทศไทย[5]
วิทยาลัยเทคโนโลยีเชียงราย และโรงเรียนสิริวัฒนาเชียงราย วิทยาลัยเทคโนโลยีไทยเบญจบริหารธุรกิจชลบุรี วิทยาลัยเทคโนโลยีไทยบริหารธุรกิจ วิทยาลัยเทคโนโลยีไทยบริหารธุรกิจขอนแก่น วิทยาลัยเทคโนโลยีไทยอโยธยาบริหารธุรกิจ
วิทยาลัยเทคโนโลยีทักษิณาบริหารธุรกิจ วิทยาลัยเทคโนโลยีพัฒนวิทย์บริหารธุรกิจ และโรงเรียนพัฒนวิทย์ วิทยาลัยเทคโนโลยีวัฒนาบริหารธุรกิจ วิทยาลัยเทคโนโลยีสิริวัฒนาบริหารธุรกิจ และโรงเรียนสิริวัฒนา โรงเรียนสุขฤทัย
ศรีปทุม หมวดหมู่:เขตจตุจักร ศรีปทุม หมวดหมู่:สถาบันอุดมศึกษาเอกชน ศรีปทุม